Nether-Saxon

Nether-Saxon (For ordinar cryed Nedersaksisch in the Netherlands, Plattdüütsch, Nedderdüütsch or Neddersassisch in Germany an Plautdietsch by the Roushie Mennonite), is a name for the regional leid varieties o the Laich Germanic leids that's tae the maist pairt spak in the north o Germany, the sooth o Denmark an the east Netherlands. Forby, thon there's immigrant communities in a wheen airts athort the warld, sic as Canadae.

The ISO 639-2 leid code fur Nether-Saxon is nds syne Mey 2000.

 Offeecial status 
Syne 1999, Nether-Saxon haes been recogneesed bi Germany as a regional leid gaun bi the European Chairter for Regional or Minority Langages.

 Dialects 

 North Nether-Saxon
 Wastphalie Nether-Saxon
 Eastphalie Nether-Saxon

In Germany, North Nether-Saxon sers as a common intelligible langage on TV an Wireless programmes.

 Classification an sib tongues 
Nether-Saxon is pairt o the Wast Germanic dialeck continuum.

Tae the Wast, it gangs ower intil the Laich Franconian langages that disteenguishes twa plural verbal endins, as agin the ae common verbal plural endin in Nether-Saxon.

Tae the Sooth, it gaes ower intil the Heich Germanic dialecks o Middle German that's been affectit by the Heich German consonant shift. The diveesion is for ordinar merkit at the Benrath line that traces the maken – machen isogloss.

Tae the East, it is neeboured by the East Laich German language.

Tae the North an Northwast, it is neebured bi Dens an bi Frisian. Merk that in Germany, Nether-Saxon haes replaced the Frisian in mony airts sae that the Saterland Frisian is hailie surroondit by Nether-Saxon.

Some clessifee the northren dialecks o Nether-Saxon thegither wi Scots, English an Frisian as the North Sea Germanic or Ingvaeonic leids. Houaniver, maist excludes Nether-Saxon frae that group aften cried Anglo-Frisian langages.

 History 
Auld Saxon wis the forebeir o Nether-Saxon recordit fae aboot 800 til 1100.

Middle Nether-Saxon wis the forebeir o Nether-Saxon recordit fae aboot 1100 til 1500. It wis the lingua franca o the Hanseatic League, spoak aw aroun the German Ocean an the Baltic Sea.

 Fremmit airtins 

 Plattmakers dictionar
 Drents dictionar
 List o Nether-Saxon dictionars
 Plattcast: Nether-Saxon podcasts 
 Streektaal-Organisatie in het Nedersaksisch Taalgebied
 Institut für niederdeutsche Sprache e.V.
 Nether-Saxon news program 
 http://www.plattmaster.de/

Category:Germany
Category:Netherlands
Category:Leid